CELEX: 32020D0174
Language: hu
Date: 2020-02-06 00:00:00
Title: A Bizottság (EU) 2020/174 végrehajtási határozata (2020. február 6.) az egyes személygépkocsikban és könnyű haszongépjárművekben történő használatra szánt 12 voltos váltakozó áramú hatékony generátorokban alkalmazott technológiának az (EU) 2019/631 európai parlamenti és tanácsi rendelet alapján innovatív technológiaként való jóváhagyásáról (EGT-vonatkozású szöveg)

7.2.2020   
               
               
                  HU
               
               
                  Az Európai Unió Hivatalos Lapja
               
               
                  L 35/13
               
            
         A BIZOTTSÁG (EU) 2020/174 VÉGREHAJTÁSI HATÁROZATA
         (2020. február 6.)
         az egyes személygépkocsikban és könnyű haszongépjárművekben történő használatra szánt 12 voltos váltakozó áramú hatékony generátorokban alkalmazott technológiának az (EU) 2019/631 európai parlamenti és tanácsi rendelet alapján innovatív technológiaként való jóváhagyásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:
         
                     (1)
                  
                  
                     2019. április 12-én a Toyota Motor Europe NV/SA, az Opel Automobile GmbH – PSA, az FCA Italy S.p.A., az Automobiles Citroën, az Automobiles Peugeot, a PSA Automobiles SA, a Mitsubishi Electric Corporation, az Audi AG, a Ford Werke GmbH, a Jaguar Land Rover Ltd, a Hyundai Motor Europe Technical Center GmbH, a Bayerische Motoren Werke AG, a Renault SA, a Honda Motor Europe Ltd, a Volkswagen AG, a Volkswagen Nutzfahrzeuge, a Daimler AG, a Denso Corporation és a SEG Automotive Germany GmbH közös kérelmet (a továbbiakban: kérelem) nyújtottak be a belső égésű motorral hajtott személygépkocsikban és könnyű haszongépjárművekben történő használatra szánt 12 voltos váltakozó áramú hatékony generátorokban alkalmazott technológia innovatív technológiaként való jóváhagyása iránt.
                  
               
                     (2)
                  
                  
                     A kérelmet a Bizottság az (EU) 2019/631 rendelet 11. cikkével, a 725/2011/EU (2) és a 427/2014/EU (3) bizottsági végrehajtási rendelettel, valamint az innovatív technológiák jóváhagyásának a 443/2009/EK európai parlamenti és tanácsi rendelet alapján történő kérelmezésére vonatkozó műszaki iránymutatással (4) (2018. júliusi verzió) összhangban értékelte. Az (EU) 2019/631 rendelet 11. cikke (3) bekezdésének megfelelően a kérelemhez egy független és tanúsított szervezet által készített ellenőrzési jelentést is csatoltak.
                  
               
                     (3)
                  
                  
                     A mechanikai energiát bizonyos átalakítási hatásfokkal villamos energiává alakító 12 voltos váltakozó áramú hatékony generátorokban alkalmazott technológiát személygépkocsikban történő használatra már jóváhagyta a 2013/341/EU (5), a 2014/465/EU (6), az (EU) 2015/158 (7), az (EU) 2015/295 (8), az (EU) 2015/2280 (9) és az (EU) 2016/588 (10) bizottsági végrehajtási határozat, könnyű haszongépjárművekben történő használatra pedig az (EU) 2018/1876 bizottsági végrehajtási határozat (11) (a továbbiakban együttesen: a korábbi jóváhagyó végrehajtási határozatok) mint olyan innovatív technológiát, amely alkalmas a szén-dioxid-kibocsátás oly módon történő csökkentésére, amelyre nem terjednek ki a 692/2008/EK bizottsági rendelet (12) szerinti új európai menetciklus keretében folytatott kibocsátási vizsgálat részeként végzett mérések.
                  
               
                     (4)
                  
                  
                     A kérelem azonban az (EU) 2017/1151 bizottsági rendeletben (13) meghatározott új szabványos vizsgálati eljárásra, a könnyűgépjárművekre vonatkozó, világszinten harmonizált vizsgálati eljárásra (WLTP) hivatkozik, és bizonyított, hogy a WLTP keretében folytatott kibocsátási vizsgálat részeként végzett mérések sem terjednek ki a 12 voltos váltakozó áramú hatékony generátorokban alkalmazott technológiából eredő szén-dioxid-kibocsátáscsökkentésre.
                  
               
                     (5)
                  
                  
                     A korábbi jóváhagyó végrehajtási határozatok keretében a váltakozó áramú generátorok hatékonyságának javításához hozzájáruló technológiákra vonatkozó kérelmek értékelése során szerzett tapasztalatok, valamint a kérelmekkel együtt benyújtott jelentések és egyéb információk alapján kielégítő és meggyőző módon bizonyítást nyert, hogy a 12 voltos váltakozó áramú hatékony generátorokban alkalmazott technológia megfelel az (EU) 2019/631 rendelet 11. cikke (2) bekezdésében meghatározott kritériumoknak, valamint a 725/2011/EU és a 427/2014/EU végrehajtási rendelet 9. cikke (1) bekezdése b) pontjában meghatározott jogosultsági követelményeknek.
                  
               
                     (6)
                  
                  
                     A kérelem módszertant határoz meg a technológiának a személygépkocsik és a könnyű haszongépjárművek 12 voltos váltakozó áramú generátorában történő használatából eredő szén-dioxid-kibocsátáscsökkentés vizsgálatára. A szóban forgó módszertan – amellett, hogy a WLTP-re történő hivatkozást tartalmaz – eltér a korábbi jóváhagyó végrehajtási határozatokban meghatározott vizsgálati módszertantól, elsősorban az energiafogyasztás és az átlagsebesség meghatározása, valamint egy bejáratási eljárás alkalmazása révén.
                  
               
                     (7)
                  
                  
                     A WLTP-re figyelemmel helyénvaló kiigazítani az energiafogyasztás és az átlagsebesség meghatározását. A vizsgálati módszertannak a váltakozó áramú generátor bejáratási eljárásával történő kiegészítését illetően azonban a kérelem nem határozza meg kellő pontossággal a szóban forgó bejáratások elvégzésének részleteit, sem pedig azt, hogy a bejáratással járó hatásokat hogyan kell figyelembe venni. Ezen túlmenően a korábbi jóváhagyó végrehajtási határozatokban meghatározott, hatályos vizsgálati módszertannak már szerves része, hogy az ilyen hatásokat szükség esetén figyelembe lehet venni azon követelmény teljesítése mellett, hogy a generátor hatékonyságát legalább ötször kell mérni. Mivel a váltakozó áramú generátorok hatékonyságának meghatározása a mérési eredmények átlaga alapján történik, az esetleges pozitív vagy negatív bejáratási hatásokat megfelelően figyelembe lehet venni a hatékonyság végső meghatározása során, szükség esetén a mérések számának növelésével. Mindezek alapján a vizsgálati módszertant nem indokolt a kérelemben javasolthoz hasonló további speciális bejáratási eljárással kiegészíteni.
                  
               
                     (8)
                  
                  
                     Helyénvaló továbbá az átalakítási hatásfokokat a korábbi jóváhagyó végrehajtási határozatokban már jóváhagyott szinteken tartani, figyelembe véve, hogy nem nyújtottak be bizonyítékot annak alátámasztására, hogy az alacsonyabb átalakítási hatásfokkal rendelkező váltakozó áramú generátorok teljesítik a 725/2011/EU és a 427/2014/EU végrehajtási rendelet 2. cikke (2) bekezdésének a) pontjában meghatározott piaci penetrációs követelményt.
                  
               
                     (9)
                  
                  
                     A fenti megfontolásokat figyelembe véve a kiigazított vizsgálati módszertant megfelelőnek kell tekinteni a szóban forgó innovatív technológia révén elért szén-dioxid-kibocsátáscsökkentés meghatározásához.
                  
               
                     (10)
                  
                  
                     A gyártók számára lehetővé kell tenni, hogy az e határozatban meghatározott feltételeknek megfelelő technológiának a 12 voltos váltakozó áramú hatékony generátorokban történő használatából eredő szén-dioxid-kibocsátáscsökkentés minősítését kérelmezzék egy típusjóváhagyó hatóságtól. E célból a gyártóknak gondoskodniuk kell arról, hogy a minősítési kérelmet egy független és tanúsított szervezet által készített ellenőrzési jelentés kísérje, amely megerősíti, hogy a 12 voltos váltakozó áramú hatékony generátorban alkalmazott technológia megfelel az e határozatban meghatározott feltételeknek, és hogy a kibocsátáscsökkentést az e határozatban ismertetett vizsgálati módszertannal összhangban határozták meg.
                  
               
                     (11)
                  
                  
                     A 12 voltos váltakozó áramú hatékony generátorok új járművekben való szélesebb körű alkalmazásának elősegítése érdekében a gyártók számára lehetővé kell továbbá tenni, hogy egyetlen kérelmet nyújtsanak be több 12 voltos váltakozó áramú hatékony generátor által elért szén-dioxid-kibocsátáscsökkentés minősítése céljából. E lehetőség alkalmazása esetére helyénvaló ugyanakkor beépíteni egy olyan mechanizmust, amely csak a leghatékonyabb váltakozó áramú generátorok alkalmazása számára biztosít ösztönzőket.
                  
               
                     (12)
                  
                  
                     A típusjóváhagyó hatóság felelőssége annak alapos ellenőrzése, hogy az innovatív technológia használatából eredő szén-dioxid-kibocsátáscsökkentés minősítésére vonatkozó, e határozatban meghatározott feltételek teljesülnek-e. A minősítés megadása esetén a típusjóváhagyó hatóságnak biztosítania kell, hogy a minősítéshez figyelembe vett valamennyi elem rögzítésre kerüljön a vizsgálati jelentésben, azt az ellenőrzési jelentéssel együtt őrizzék, és a szóban forgó információkat kérésre a Bizottság rendelkezésére bocsássák.
                  
               
                     (13)
                  
                  
                     A 2007/46/EK európai parlamenti és tanácsi irányelv (14) I., VIII. és IX. melléklete szerinti típusjóváhagyási dokumentációban feltüntetendő általános ökoinnovációs kód meghatározása céljából az innovatív technológiához egyedi kódot kell rendelni.
                  
               
                     (14)
                  
                  
                     2021-től kezdődően a fajlagos szén-dioxid-kibocsátási célértékek gyártók általi teljesítését a WLTP-nek megfelelően meghatározott szén-dioxid-kibocsátások alapján kell megállapítani. Ezért az innovatív technológia révén elért, e határozatra való hivatkozással minősített szén-dioxid-kibocsátáscsökkentést a 2021. naptári évtől figyelembe lehet venni a gyártók átlagos fajlagos szén-dioxid-kibocsátásának kiszámítása céljából,
                  
               ELFOGADTA EZT A HATÁROZATOT:
         
            1. cikk
            Innovatív technológia
            A mechanikai energia villamos energiává történő átalakítására szolgáló 12 voltos váltakozó áramú hatékony generátorokban alkalmazott technológiát a Bizottság az (EU) 2019/631 rendelet 11. cikke értelmében vett innovatív technológiaként jóváhagyja, figyelembe véve, hogy az nem tartozik az (EU) 2017/1151 rendeletben meghatározott szabványos vizsgálati eljárás hatálya alá, és feltéve, hogy az innovatív technológia megfelel a következő feltételeknek:
            
                        a)
                     
                     
                        belső égésű motorral hajtott (M1 kategóriájú) személygépkocsikba vagy (N1 kategóriájú) könnyű haszongépjárművekbe kerül beépítésre;
                     
                  
                        b)
                     
                     
                        kizárólag járművek akkumulátorának töltésére, illetve járó belső égésű motor mellett a jármű elektromos rendszerének árammal való ellátására használják;
                     
                  
                        c)
                     
                     
                        hatékonysága, azaz a mechanikai energiából villamos energiává történő átalakítás hatásfoka:
                        
                                    i.
                                 
                                 
                                    nem turbófeltöltős benzinüzemű járművek esetében legalább 73,8 %;
                                 
                              
                                    ii.
                                 
                                 
                                    turbófeltöltős benzinüzemű járművek esetében legalább 73,4 %;
                                 
                              
                                    iii.
                                 
                                 
                                    dízelüzemű járművek esetében legalább 74,2 %.
                                 
                              
                  
         
            2. cikk
            A szén-dioxid-kibocsátáscsökkentés minősítésének kérelmezése
            
               (1)   A gyártó e határozatra való hivatkozással kérelmezheti egy típusjóváhagyó hatóságtól az 1. cikkel összhangban jóváhagyott technológia (a továbbiakban: technológia) egy vagy több 12 voltos váltakozó áramú hatékony generátorban való használatából eredő szén-dioxid-kibocsátáscsökkentés minősítését.
            
            
               (2)   A gyártó gondoskodik arról, hogy a minősítési kérelmet egy független és tanúsított szervezet által készített ellenőrzési jelentés kísérje, amely megerősíti, hogy az 1. cikkben meghatározott feltételek teljesültek.
            
            
               (3)   Amennyiben a kibocsátáscsökkentés minősítésére a 3. cikknek megfelelően sor került, a gyártó gondoskodik arról, hogy a minősített szén-dioxid-kibocsátáscsökkentést és a 4. cikk (1) bekezdésében említett ökoinnovációs kódot rögzítsék az érintett járművek megfelelőségi nyilatkozatában.
            
         
         
            3. cikk
            A szén-dioxid-kibocsátáscsökkentés minősítése
            
               (1)   A típusjóváhagyó hatóság megbizonyosodik arról, hogy az innovatív technológia alkalmazása révén elért szén-dioxid-kibocsátáscsökkentés meghatározása a mellékletben ismertetett módszertan felhasználásával történt.
            
            
               (2)   Amennyiben a gyártó egy járműkivitelre vonatkozóan a technológiának több 12 voltos váltakozó áramú hatékony generátorban való használatából eredő szén-dioxid-kibocsátáscsökkentés minősítését kéri, a típusjóváhagyó hatóság meghatározza, hogy a vizsgált 12 voltos váltakozó áramú hatékony generátorok közül melyik biztosítja a legkisebb mértékű szén-dioxid-kibocsátáscsökkentést. A (3) bekezdés alkalmazásában ezt az értéket kell használni.
            
            
               (3)   A típusjóváhagyó hatóság a vonatkozó típusjóváhagyási dokumentációban rögzíti az (1) vagy (2) bekezdéssel összhangban meghatározott minősített szén-dioxid-kibocsátáscsökkentést és a 4. cikk (1) bekezdésében említett ökoinnovációs kódot.
            
            
               (4)   A típusjóváhagyó hatóság a minősítéshez figyelembe vett valamennyi elemet rögzíti a vizsgálati jelentésben, utóbbit a 2. cikk (2) bekezdésében említett ellenőrzési jelentéssel együtt megőrzi, és a szóban forgó információkat kérésre a Bizottság rendelkezésére bocsátja.
            
            
               (5)   A típusjóváhagyó hatóság csak akkor minősítheti a szén-dioxid-kibocsátáscsökkentést, ha megállapítja, hogy a 12 voltos váltakozó áramú hatékony generátor(ok)ban alkalmazott technológia megfelel az 1. cikkben meghatározott feltételeknek, és ha az elért szén-dioxid-kibocsátáscsökkentés legalább 0,5 g CO2/km, amint azt a személygépkocsikra vonatkozóan a 725/2011/EU végrehajtási rendelet 9. cikke (1) bekezdésének b) pontja, könnyű haszongépjárművekre vonatkozóan pedig a 427/2014/EU végrehajtási rendelet 9. cikke (1) bekezdésének b) pontja előírja.
            
         
         
            4. cikk
            Ökoinnovációs kód
            
               (1)   Az e határozattal jóváhagyott innovatív technológiához a 29-es ökoinnovációs kód tartozik.
            
            
               (2)   A 2021. naptári évtől az adott ökoinnovációs kód alapján elszámolt szén-dioxid-kibocsátáscsökkentés figyelembe vehető a gyártók átlagos fajlagos kibocsátásának kiszámítása céljából.
            
         
         
            5. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2020. február 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság 725/2011/EU végrehajtási rendelete (2011. július 25.) a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
         
            (3)  A Bizottság 427/2014/EU végrehajtási rendelete (2014. április 25.) az 510/2011/EU európai parlamenti és tanácsi rendelet alapján a könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 125., 2014.4.26., 57. o.).
         
            (4)  Az Európai Parlament és a Tanács 443/2009/EK rendelete (2009. április 23.) a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról (HL L 140., 2009.6.5., 1. o.) https://circabc.europa.eu/faces/jsp/extension/wai/navigation/container.jsp
         
         
            (5)  A Bizottság 2013/341/EU végrehajtási határozata (2013. június 27.) a 443/2009/EK európai parlamenti és tanácsi rendelet alapján a Valeo Efficient Generation generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról (HL L 179., 2013.6.29., 98. o.).
         
            (6)  A Bizottság 2014/465/EU végrehajtási határozata (2014. július 16.) a 443/2009/EK európai parlamenti és tanácsi rendelet alapján a DENSO hatékony generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról és a 2013/341/EU bizottsági végrehajtási határozat módosításáról (HL L 210., 2014.7.17., 17. o.).
         
            (7)  A Bizottság (EU) 2015/158 végrehajtási határozata (2015. január 30.) a 443/2009/EK európai parlamenti és tanácsi rendelet alapján a Robert Bosch GmbH két nagy hatékonyságú, váltakozó áramú generátorának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 26., 2015.1.31., 31. o.).
         
            (8)  A Bizottság (EU) 2015/295 végrehajtási határozata (2015. február 24.) a 443/2009/EK európai parlamenti és tanácsi rendelet alapján a MELCO GXi hatékony generátor a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 53., 2015.2.25., 11. o.).
         
            (9)  A Bizottság (EU) 2015/2280 végrehajtási határozata (2015. december 7.) a 443/2009/EK európai parlamenti és tanácsi rendelet alapján a DENSO hatékony generátornak a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 322., 2015.12.8., 64. o.).
         
            (10)  A Bizottság (EU) 2016/588 végrehajtási határozata (2016. április 14.) a 443/2009/EK európai parlamenti és tanácsi rendelet alapján a hatékony, 12 voltos váltakozó áramú generátorokban alkalmazott technológiának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 101., 2016.4.16., 25. o.).
         
            (11)  A Bizottság (EU) 2018/1876 végrehajtási határozata (2018. november 29.) az 510/2011/EU európai parlamenti és tanácsi rendelet alapján a hagyományos belső égésű motorral meghajtott könnyű haszongépjárművekben alkalmazandó hatékony, 12 voltos váltakozó áramú generátoroknak a könnyű haszongépjárművek szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 306., 2018.11.30., 53. o.).
         
            (12)  A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról (HL L 199., 2008.7.28., 1. o.).
         
            (13)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).
         
            (14)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról („keretirányelv”) (HL L 263., 2007.10.9., 1. o.).
      
      
         
            MELLÉKLET
            Módszertan a belső égésű motorral hajtott személygépkocsikban és könnyű haszongépjárművekben való használatra szánt, 12 voltos váltakozó áramú hatékony generátor révén elérhető szén-dioxid-kibocsátáscsökkentés meghatározására [a könnyűgépjárművekre vonatkozó, világszinten harmonizált vizsgálati eljárásra utaló 1. cikkben meghatározott feltételek teljesítésével]
            1.   BEVEZETES
            Ahhoz, hogy megállapítható legyen, mekkora szén-dioxid-kibocsátáscsökkentés érhető el egy 12 voltos váltakozó áramú hatékony generátornak a belső égésű motorral hajtott személygépkocsikban és könnyű haszongépjárművekben való használata révén, meg kell határozni a következőket:
            
                        (1)
                     
                     
                        a vizsgálati körülmények;
                     
                  
                        (2)
                     
                     
                        a vizsgálóberendezés;
                     
                  
                        (3)
                     
                     
                        az összhatékonyság meghatározására szolgáló eljárás;
                     
                  
                        (4)
                     
                     
                        a szén-dioxid-kibocsátáscsökkentés meghatározására szolgáló eljárás;
                     
                  
                        (5)
                     
                     
                        a szén-dioxid-kibocsátáscsökkentéssel kapcsolatos bizonytalanságok meghatározására szolgáló eljárás.
                     
                  2.   SZIMBOLUMOK, PARAMETEREK ES MERTEKEGYSEGEK
            
               Latin betűs szimbólumok
            
            
                        
                           
                     
                     
                        -
                     
                     
                        szén-dioxid-kibocsátáscsökkentés [g CO2/km]
                     
                  
                        CO2
                        
                     
                     
                        -
                     
                     
                        szén-dioxid
                     
                  
                        CF
                     
                     
                        -
                     
                     
                        átváltási tényező (l/100 km) – (g CO2/km) [gCO2/l], a 3. táblázatban meghatározottak szerint
                     
                  
                        h
                     
                     
                        -
                     
                     
                        frekvencia, az 1. táblázatban meghatározottak szerint
                     
                  
                        I
                     
                     
                        -
                     
                     
                        áramerősség, amelyen a mérést el kell végezni [A]
                     
                  
                        m
                     
                     
                        -
                     
                     
                        a mintán végzett mérések száma
                     
                  
                        M
                     
                     
                        -
                     
                     
                        nyomaték [Nm]
                     
                  
                        n
                     
                     
                        -
                     
                     
                        forgási sebesség [min-1], az 1. táblázatban meghatározottak szerint
                     
                  
                        P
                     
                     
                        -
                     
                     
                        teljesítmény [W]
                     
                  
                        sηEI
                        
                     
                     
                        -
                     
                     
                        a váltakozó áramú ökoinnovatív generátor hatásfokának szórása [%]
                     
                  
                        
                           
                     
                     
                        -
                     
                     
                        a váltakozó áramú ökoinnovatív generátor átlagos hatásfokának szórása [%]
                     
                  
                        
                           
                     
                     
                        -
                     
                     
                        a teljes szén-dioxid-kibocsátáscsökkentés szórása [g CO2/km]
                     
                  
                        U
                     
                     
                        -
                     
                     
                        vizsgálati feszültség, amelyen a mérést el kell végezni [V]
                     
                  
                        v
                     
                     
                        -
                     
                     
                        átlagos vezetési sebesség a könnyűgépjárművekre vonatkozó, világszinten harmonizált vizsgálati ciklus (WLTC) során [km/h]
                     
                  
                        VPe
                        
                     
                     
                        -
                     
                     
                        tényleges energiafogyasztás [l/kWh], a 2. táblázatban meghatározottak szerint
                     
                  
                        
                           
                     
                     
                        -
                     
                     
                        a számított szén-dioxid-kibocsátáscsökkentés érzékenysége a váltakozó áramú ökoinnovatív generátor hatásfokára
                     
                  
               Görög betűs szimbólumok
            
            
                        Δ
                     
                     
                        -
                     
                     
                        különbség
                     
                  
                        η
                     
                     
                        -
                     
                     
                        a viszonyítási alapul vett váltakozó áramú generátor hatásfoka [%]
                     
                  
                        ηEI
                        
                     
                     
                        -
                     
                     
                        a váltakozó áramú hatékony generátor hatásfoka [%]
                     
                  
                        
                           
                     
                     
                        -
                     
                     
                        a váltakozó áramú ökoinnovatív generátor átlagos hatásfoka az i munkaponton [%]
                     
                  
               Indexek
            
            Az (i) alsó index a munkapontra utal.
            A (j) alsó index a mintán végzett mérésre utal.
            
                        EI
                     
                     
                        -
                     
                     
                        ökoinnovatív
                     
                  
                        m
                     
                     
                        -
                     
                     
                        mechanikai
                     
                  
                        RW
                     
                     
                        -
                     
                     
                        valós körülmények
                     
                  
                        TA
                     
                     
                        -
                     
                     
                        típusjóváhagyási körülmények
                     
                  
                        B
                     
                     
                        -
                     
                     
                        viszonyítási alap
                     
                  3.   VIZSGALATI KÖRÜLMENYEK
            A vizsgálati körülményeknek meg kell felelniük az ISO 8854:2012 szabványban (1) meghatározott előírásoknak.
            4.   VIZSGALOBERENDEZES
            A vizsgálóberendezésnek meg kell felelnie az ISO 8854:2012 (1) szabvány előírásainak.
            5.   MERESEK ES A HATEKONYSAG MEGHATAROZASA
            A 12 voltos váltakozó áramú hatékony generátor hatékonyságát az ISO 8854:2012 (1) szabvány szerint kell meghatározni, kivéve az e bekezdésben meghatározott elemeket.
            A méréseket az 1. táblázatban meghatározott különböző i munkapontokon kell elvégezni. A váltakozó áramú generátor áramerőssége a meghatározás szerint valamennyi munkaponton a névleges áramerősség fele. A váltakozó áramú generátor feszültségének és kimeneti áramerősségének minden fordulatszámon állandónak kell lennie, a feszültségnek 14,3 V-nak kell lennie.
            
               1. táblázat
            
            
                        Munkapont
                        i.
                     
                     
                        Tartásidő
                        [s]
                     
                     
                        Forgási sebesség
                        ni [min-1]
                     
                     
                        Frekvencia
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  A hatásfokot az 1. képlettel kell kiszámítani.
            
               1. képlet
            
            Minden hatásfokmérést egymás után legalább ötször (5x) el kell végezni. Az egyes munkapontokon végzett mérések átlagát () ki kell számítani.
            A váltakozó áramú ökoinnovatív generátor hatásfokát (ηEI) a 2. képlet alapján kell kiszámítani.
            
               2. képlet
            
            A váltakozó áramú hatékony generátor valós körülmények (ΔPmRW), illetve típusjóváhagyási körülmények (ΔPmTA) között mechanikaienergia-megtakarításhoz vezet a 3. képletben meghatározottak szerint.
            
            ΔPm = ΔPmRW - ΔPmTA
            
            ahol a valós körülmények között megtakarított mechanikai energiát (ΔPmRW) a 4. képlet szerint, a típusjóváhagyási körülmények között megtakarított mechanikai energiát (ΔPmTA) pedig az 5. képlet szerint kell kiszámítani.
            
               4. képlet
            
            
               5. képlet
            
            ahol:
            
                        PRW
                        
                     
                     
                        :
                     
                     
                        a teljesítményigény valós körülmények között [W], azaz 750 W;
                     
                  
                        PTA:
                     
                     
                        :
                     
                     
                        a teljesítményigény típusjóváhagyási körülmények között [W], azaz 350 W;
                     
                  
                        ηB
                        
                     
                     
                        :
                     
                     
                        a viszonyítási alapul vett váltakozó áramú generátor hatásfoka [%], azaz 67 %.
                     
                  6.   A SZEN-DIOXID-KIBOCSATASCSÖKKENTES KISZAMITASA
            A váltakozó áramú hatékony generátor révén elért szén-dioxid-kibocsátáscsökkentést a 6. képlettel kell kiszámítani.
            
               6. képlet
            
            ahol:
            
                        v
                     
                     
                        :
                     
                     
                        átlagos vezetési sebesség a WLTC során[km/h], azaz 46,60 km/h
                     
                  
                        VPe
                        
                     
                     
                        :
                     
                     
                        a következő, 2. táblázatban feltüntetett tényleges energiafogyasztás:
                     
                  
               2. táblázat
            
            
               Tényleges energiafogyasztás
            
            
                        A motor típusa
                     
                     
                        Tényleges energiafogyasztás (VPe)
                        [l/kWh]
                     
                  
                        Benzinüzemű
                     
                     
                        0,264
                     
                  
                        Benzinüzemű turbófeltöltős
                     
                     
                        0,280
                     
                  
                        Dízelüzemű
                     
                     
                        0,220
                     
                  CF: a következő, 3. táblázatban feltüntetett átváltási tényező.
            
               3. táblázat
            
            
               Tüzelőanyag-átváltási tényező
            
            
                        A tüzelőanyag típusa
                     
                     
                        Átváltási tényező (l/100 km) – (g CO2/km) (CF)
                        [gCO2/l]
                     
                  
                        Benzin
                     
                     
                        2 330 
                     
                  
                        Gázolaj
                     
                     
                        2 640 
                     
                  7.   A STATISZTIKAI HIBA KISZAMITASA
            A vizsgálati módszer eredményében a mérésekből adódóan mutatkozó statisztikai hibákat mennyiségileg meg kell határozni. Minden munkapontra ki kell számítani a szórást a 7. képlet szerint:
            
               7. képlet
            
            A váltakozó áramú hatékony generátor hatékonysági értékének szórását (sηEI) a 8. képlet alapján kell kiszámítani:
            
               8. képlet
            
            A váltakozó áramú hatékony generátor hatásfokának szórása (sηEI) a szén-dioxid-kibocsátáscsökkentés értékének () hibájához vezet. Ezt a hibát a 9. képlettel kell kiszámítani:
            
               9. képlet
            
            8.   STATISZTIKAI SZIGNIFIKANCIA
            A váltakozó áramú hatékony generátorral felszerelt járműtípusok, -változatok és -kivitelek mindegyike esetében igazolni kell, hogy a szén-dioxid-kibocsátáscsökkentésre vonatkozóan a 9. képlettel kiszámított hiba nem haladja meg az összes szén-dioxid-kibocsátáscsökkentés és a 725/2011/EU rendelet 9. cikkének (1) bekezdésében meghatározott minimális kibocsátáscsökkentési küszöbérték különbségét (lásd a 10. képletet).
            
               10. képlet
            
            ahol:
            
                        MT
                     
                     
                        :
                     
                     
                        a minimális küszöbérték [g CO2/km]
                     
                  
                        
                           
                     
                     
                        :
                     
                     
                        a teljes szén-dioxid-kibocsátáscsökkentés [g CO2/km]
                     
                  
                        
                           
                     
                     
                        :
                     
                     
                        a teljes szén-dioxid-kibocsátáscsökkentés szórása [g CO2/km]
                     
                  
                        
                           
                     
                     
                        :
                     
                     a szén-dioxid-korrekciós tényező a váltakozó áramú hatékony generátor és a viszonyítási alapul vett váltakozó áramú generátor közötti pozitív tömegkülönbség miatt. 
                           A számítás a 4. táblázat alapján történik.
                  
               4. táblázat
            
            
                        A plusztömeg miatt alkalmazandó CO2-korrekciós együttható
                     
                  Benzin (
                           ) [g CO2/km kg]
                     
                        0,0277•Δm
                     
                  Gázolaj (
                           ) [g CO2/km kg]
                     
                        0,0383•Δm
                     
                  A 4. táblázatban a „Δm” a váltakozó áramú hatékony generátor beszerelése miatti plusztömeg. Ez a váltakozó áramú hatékony generátor tömege és a viszonyítási alapul vett váltakozó áramú generátor tömege közötti pozitív különbség. A viszonyítási alapul vett váltakozó áramú generátor tömege 7 kg. A plusztömeg értékeléséről a gyártónak ellenőrzött dokumentumokat kell átadnia a típusjóváhagyó hatóságnak.
            9.   VIZSGALATI ES ERTEKELO JELENTES
            A jelentésnek a következőket kell tartalmaznia:
            
                        —
                     
                     
                        A vizsgált váltakozó áramú generátorok modellje és tömege,
                     
                  
                        —
                     
                     
                        a próbapad leírása,
                     
                  
                        —
                     
                     
                        a vizsgálati eredmények (mért értékek),
                     
                  
                        —
                     
                     
                        a számított eredmények és a vonatkozó képletek.
                     
                  10.   A JARMUVEKBE BEEPITENDO VALTAKOZO ARAMU HATEKONY GENERATOR
            A típusjóváhagyó hatóságnak a váltakozó áramú hatékony generátoron és a viszonyítási alapul vett váltakozó áramú generátoron végzett mérések alapján kell minősítenie a szén-dioxid-kibocsátáscsökkentést, melyekhez az e mellékletben előírt vizsgálati módszert kell alkalmaznia. Ha a szén-dioxid-kibocsátáscsökkentés mértéke nem éri el a 725/2011/EU rendelet 9. cikkének (1) bekezdésében meghatározott küszöbértéket, az említett rendelet 11. cikke (2) bekezdésének második albekezdését kell alkalmazni.
            
               (1)  ISO 8854:2012 Közúti járművek. – Feszültségszabályozóval ellátott váltakozó áramú generátorok. – Vizsgálati módszerek és általános követelmények.
            Hivatkozási szám: ISO 8854:2012, közzétéve 2012. június 1-jén.